section_heading: Životopis
paragraph_text: Adresati su M. prigodnica poznate osobe političkog i kulturnog života, npr. ban Franjo Haller, članovi carske obitelji Habsburg, kardinal Juraj Haulik, biskup Josip Juraj Strossmayer, jezikoslovac Adolfo Veber Tkalčević, Petar Preradović, Vjekoslav Babukić. M. pjesme postaju to složenije i duže što osjetljiviju propagandnu zadaću moraju izvršiti; usp. refleksivne elemente i političke aluzije u odama banovima Šokčeviću (1861.) i Rauchu (1868). Na nepovoljan prijem svojih pjesama M. se tuži u pismu Ivanu Mažuraniću (1861): "moje Ode, napose pako Strossm[ajerova] i Sokčevićeva navukle su na mene takovu meržnju, da s menom neće drugovati više nitko."